  Туспуктэм: Удмуртиысь транспортъя но сюрес возёсъя министерстволэн пресс-службаез Наталия Сильвестрова Удмуртиын Сарапул – Кияса сюресэз тупатъянэз йылпумъяло. Ужъёсты «Безопасные качественные дороги» йӧскалык ӵектос улсын быдэсто. Со сярысь Удмуртиысь транспортъя но сюрес возёсъя министерстволэн пресс-службаез ивортӥз. Сюреслэсь ньыль люкетсэ тупатъяло, оглом 7,5 иськем. Кык полэс выль ГОСТ-ъя дасям асфальтобетон вӧлдӥзы, сюрес дуръёсты юнматӥзы, мукет сюресъёсы выжонъёсты радъязы, дугдылонниосты тупатӥзы. Ужъёсты 90 процентозь быдэстӥзы ни. Кернъёсты ворсаны но куд-ог интыосысь сюрес дуръёсты вӧлятыны но юнматыны кулэ на. Тодэ вайытом, Сюмси ёросын улосвыл сюресэз тупатъяны кутскизы. Тегъёс: сюресъёс тупатъянужъёс Сарапул Кияса Удмуртия  